b'\n_START_ARTICLE_\nMusiikkivideo\n_START_PARAGRAPH_\nMusiikkivideo on populaarimusiikkiteoksesta sen markkinoimiseksi tehty filmi. Musiikkivideota voidaan pit\xc3\xa4\xc3\xa4 my\xc3\xb6s postmodernina taidemuotona.\n_START_SECTION_\nHistoria\n_START_PARAGRAPH_\nVuonna 1926 tuotettiin monia musiikia sis\xc3\xa4lt\xc3\xa4vi\xc3\xa4 lyhytelokuvia. Useat 1930-luvun animaatiot sis\xc3\xa4lsiv\xc3\xa4t musiikkia. Walt Disneyn vuosina 1929\xe2\x80\x931939 tehdyt Silly Symphonies-sarjan elokuvat olivat musiikkielokuvia. 1940 julkaistu Disneyn elokuva Fantasia koostuu kahdeksasta klassisen musiikin s\xc3\xa4vellyksest\xc3\xa4, jotka on kuvitettu animaatioin. Looney Tunesin, sek\xc3\xa4 Merrie Melodiesin jaksoissa k\xc3\xa4ytettiin kappaleita, joita my\xc3\xb6hemmin kuultiin Warner Brosin elokuvamusikaaleissa._NEWLINE_Vuodesta 1940 l\xc3\xa4htien Yhdysvalloissa yleistyiv\xc3\xa4t soundies machines nimiset laitteet, jotka esittiv\xc3\xa4t muutaman minuutin mttaisia musiikkia sis\xc3\xa4lt\xc3\xa4vi\xc3\xa4 videoita. Samoihin aikoihin tehtiin soundies-videoiden kaltaisia videoita my\xc3\xb6s televisioon. _NEWLINE_Tony Bennett on kertonut el\xc3\xa4m\xc3\xa4kerrassaan tehneens\xc3\xa4 ensimm\xc3\xa4isen musiikkivideon. Video kuvattiin Stranger in paradise-kappaleesen Hyde Park-puistossa Lontoossa vuonna 1956. Video n\xc3\xa4ytettiin American Bandstand-ohjelmassa._NEWLINE_Vanhin promootiok\xc3\xa4ytt\xc3\xb6\xc3\xb6n tehty musiikkivideo tehtiin Tsekkil\xc3\xa4iseen kappaleeseen "D\xc3\xa1me si do bytu" vuonna 1958. Videon ohjasi Ladislav Rychman._NEWLINE_1960-luvulla suositut yhtyeet alkoivat tekem\xc3\xa4\xc3\xa4n musiikkielokuvia, yhten\xc3\xa4 esimerkkin\xc3\xa4 The Beatlesin Yeah, yeah, t\xc3\xa4ss\xc3\xa4 me tulemme._NEWLINE_Musiikkivideoita alettiin tekem\xc3\xa4\xc3\xa4n 1970-luvun alussa promootiok\xc3\xa4ytt\xc3\xb6\xc3\xb6n. Musiikkivideoista tuli suurelle yleis\xc3\xb6lle suunnattu markkinointiv\xc3\xa4line, kun televisioyhti\xc3\xb6t alkoivat n\xc3\xa4ytt\xc3\xa4m\xc3\xa4\xc3\xa4n niit\xc3\xa4 ohjelmissaan 70-luvun puoliv\xc3\xa4liss\xc3\xa4, _NEWLINE_Alice Cooperin vuoden 1973 kappaleen Elected musiikkivideota pidet\xc3\xa4\xc3\xa4n ensimm\xc3\xa4isen\xc3\xa4 musiikkivideona, jossa yhtyeen j\xc3\xa4senet n\xc3\xa4yttelev\xc3\xa4t jonkinlaisen juonellisen tarinan soittamisen sijaan. Kappale tehtiin parodioimaan Yhdysvaltain presidentinvaaleja. Queenin Bohemian Rhapsodyn musiikkivideo vuodelta 1975 oli merkitt\xc3\xa4v\xc3\xa4 k\xc3\xa4\xc3\xa4nne siin\xc3\xa4, ett\xc3\xa4 yh\xc3\xa4 useammat levy-yhti\xc3\xb6t alkoivat tehd\xc3\xa4 musiikkivideoita julkaistujen singlejen tueksi. 1970-luvun lopulla musiikkivideot yleistyiv\xc3\xa4t ja jo 1980-luvulle tultaessa musiikkivideot olivat hyvin yleisi\xc3\xa4. Yhdysvaltalainen MTV (\xe2\x80\x9dMusic Television\xe2\x80\x9d) aloitti ensimm\xc3\xa4isen\xc3\xa4 pelkkien musiikkivideoiden tauottoman esitt\xc3\xa4misen 1981._NEWLINE_Alkujaan musiikkivideoissa ei ollut sen kummempaa tarinaa, vaan videossa n\xc3\xa4kyi l\xc3\xa4hinn\xc3\xa4 soittajia soittamassa ja laulamassa kappaletta, ja mahdollisesti my\xc3\xb6s muita lyhyit\xc3\xa4 p\xc3\xa4tki\xc3\xa4. Vuonna 1982 julkaistu Michael Jacksonin Billie Jean esitti katsojille tarinan. T\xc3\xa4st\xc3\xa4 alkoi kertova musiikkivideoteollisuus. _NEWLINE_Michael Jacksonilla on hallussaan useita saavutuksia/enn\xc3\xa4tyksi\xc3\xa4 musiikkivideoiden osalta. Esimerkiksi Thriller on maailman menestynein musiikkivideo yhdeks\xc3\xa4n miljoonan kappaleen myynnill\xc3\xa4\xc3\xa4n ja Scream on maailman kallein musiikkivideo seitsem\xc3\xa4n miljoonan dollarin budjetillaan. Ghosts taas on maailman pisin musiikkivideo. Sen pituus on yli 38 minuuttia._NEWLINE_Suomessa musiikkivideoteollisuus kehittyi hieman muita L\xc3\xa4nsi-Euroopan maita hitaammin, mutta 1990-luvulta l\xc3\xa4htien my\xc3\xb6s suomalaisartistit ovat tehneet musiikkivideoita yleisemmin._NEWLINE_Musiikkivideota, johon on laitettu laulun sanat n\xc3\xa4kyviin, kutsutaan lyriikkavideoksi. Lyriikkavideot ovat yleistyneet 2010-luvulla YouTuben kaltaisten sivustojen my\xc3\xb6t\xc3\xa4. Jonkin verran lyriikkavideoita on julkaistu jo aiemmin. Varhaisia lyriikkavideoita ovat R.E.M.in Fall on me (1986), Princen Sing o\' the times (1987), sek\xc3\xa4 George Michaelin Praying for time (1990).'